**ZMLUVA O POSKYTNUTÍ PROSTRIEDKOV MECHANIZMU
NA PODPORU OBNOVY A ODOLNOSTI**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov
a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov

**medzi**

Názov: Úrad podpredsedu vlády Slovenskej republiky pre Plán obnovy a znalostnú ekonomiku

Sídlo: Tomášikova 14366/64A, 831 04 Bratislava

IČO: 56565321

DIČ: 2122403877

Štatutárny orgán: Michal Moško, vedúci úradu

(ďalej len „**Vykonávateľ**“)

**v zastúpení:**

Názov: Výskumná agentúra

Sídlo: Plynárenská 7/A, 821 09 Bratislava

IČO: 31819494

DIČ: 2022295539

Štatutárny orgán: Mgr. Marek Mrva, generálny riaditeľ Výskumnej agentúry

na základe písomného poverenia z dňa 13. 10 2022[[1]](#footnote-2) v znení dodatkov v súlade s § 6 a nasl. zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „zákon o mechanizme“).

Finančné plnenie zo zmluvy je zabezpečené Ministerstvom školstva, výskumu, vývoja a mládeže Slovenskej republiky prostredníctvom Štátnej pokladnice a č. účtu v tvare IBAN: SK80 8180 0000 0070 0006 5236.

(ďalej len „**Vykonávateľ**“)

a

Názov: .....................

Sídlo: .....................

Právna forma: .....................

IČO: .....................

DIČ: .....................

Štatutárny orgán/konajúca osoba: .....................

Korešpondenčná adresa: .....................

IBAN: .....................

Identifikácia banky: .....................

(ďalej len „**Prijímateľ**“)

(**Vykonávateľ** a **Prijímateľ** sa pre účely tejto Zmluvy o poskytnutí prostriedkov mechanizmu na podporu obnovy a odolnosti označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“.)

1. **ÚVODNÉ USTANOVENIA**
	1. Neoddeliteľnú súčasť Zmluvy o poskytnutí prostriedkov mechanizmu na podporu obnovy a odolnosti tvorí **Príloha č. 1**, ktorú tvoria **Všeobecné zmluvné podmienky** (ďalej len „**VZP**“), v ktorých sa v nadväznosti na § 273 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) bližšie upravujú práva, povinnosti a postavenie **zmluvných strán** vrátane postupov pri poskytovaní a používaní **Prostriedkov mechanizmu** a **Príloha č. 2**, ktorú tvorí **Opis Projektu a Príloha č. 3. Rozpočet projektu**.Zmluva o poskytnutí prostriedkov mechanizmu na podporu obnovy a odolnosti vrátane všetkých príloh v znení neskorších zmien a doplnení sa v texte označuje ako „**Zmluva**“. Zmluva o poskytnutí prostriedkov mechanizmu na podporu obnovy a odolnosti bez príloh v znení neskorších zmien a doplnení sa v texte označuje ako „**Zmluva o poskytnutí prostriedkov mechanizmu**“.
	2. Pojmy použité v tejto **Zmluve** sú definované vo **VZP**, v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec**, **Výzvu a Záväznú dokumentáciu**.Ak je pojem v tejto **Zmluve** definovaný odlišne ako v **Právnom rámci,** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**.
	3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v **Zmluve** spravuje obsahom a podstatou najbližším ustanovením nových dokumentov alebo právnych predpisov. Toto ustanovenie nemá vplyv na výklad pojmov uvedených v článku 1 **VZP** a výkladové pravidlá podľa článku 1 **Zmluvy o poskytnutí prostriedkov mechanizmu**.
2. **predmet a účel zmluvy**
	1. **Zmluvné strany** uzatvárajú túto **Zmluvu** za účelom realizácie **časti investície** v rámci **Plánu obnovy a odolnosti Slovenskej republiky** (ďalej len „Plán obnovy“) prostredníctvom **Projektu** špecifikovaného v ods. 2.3 článku 2 **Zmluvy o poskytnutí prostriedkov mechanizmu**, pričom podmienky **Realizácie Projektu** sú okrem **Zmluvy** a **Právneho rámca** upravené aj v **Záväznej dokumentácii**.
	2. **Zmluvné strany** uzatvárajú túto **Zmluvu** na základe **Vykonávateľom** **Kladne posúdenej** **žiadosti o prostriedky mechanizmu,** registrovanej pod číslom <číslo registrovanej **Kladne posúdenej žiadosti o** **prostriedky mechanizmu**>, predloženej v rámci **Výzvy** „Transformačné a inovačné konzorciá*“,* evidovanej pod kódom 09I02-03-V01 z dňa 12.6.2023 podľa zákona o mechanizme. Súčasťou Kladne posúdenej žiadosti o prostriedky mechanizmu **je Príloha 2A - Opis Projektu,** ktorá tvorí základ pre posúdenie a poskytnutie prostriedkov mechanizmu, pričom pre účely Zmluvy je záväzná.
	3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na realizáciu **Projektu**, ktorý je predmetom **Kladne posúdenej** **žiadosti o prostriedky mechanizmu**:

**Názov projektu**: <*názov* >

**Kód projektu**: <*kód* >

**Názov investície:** Podpora spolupráce firiem, akademického sektora a organizácií výskumu a vývoja

**Názov komponentu**: Efektívnejšie riadenie a posilnenie financovania výskumu, vývoja a inovácií

* 1. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi** za účelom financovania **Projektu**, a to v súlade s ustanoveniami **Zmluvy**, **Záväznou dokumentáciou** a **Právnym rámcom.**
	2. **Prijímateľ** sa zaväzuje prijať poskytnuté **Prostriedky mechanizmu**,použiť ich v súlade s podmienkami stanovenými v **Zmluve, Právnom rámci** a **Záväznej dokumentácii** a zabezpečiť **Realizáciu** **Projektu** podľa **Zmluvy** **Riadne** a **Včas** tak, aby bol dosiahnutý **Cieľ Projektu** a udržaný počas 5 rokov **Doby udržateľnosti Projektu**.
	3. Podmienky poskytnutia Prostriedkov mechanizmu uvedené vo Výzve a vyplývajúce z Právneho rámca musia byť splnené aj počas platnosti a účinnosti Zmluvy, ak z Výzvy, Záväznej dokumentácie alebo charakteru podmienky poskytnutia Prostriedkov mechanizmu nevyplýva niečo iné. Prerušenie plnenia alebo porušenie dodržania podmienok poskytnutia Prostriedkov mechanizmu podľa prvej vety sa považuje za podstatné porušenie Zmluvy podľa článku 11 VZP, ak z Právneho rámca a/alebo zo Záväznej dokumentácie nevyplýva vo vzťahu k jednotlivým podmienkam poskytnutia Prostriedkov mechanizmu iný postup.
	4. V súvislosti s preukázaním plnenia Cieľa Projektu je Prijímateľ povinný zabezpečiť, aby boli osobné údaje spracúvané v súlade so všeobecne záväznými právnymi predpismi; uvedené platí bez ohľadu na to, či ide o osobné údaje získané od Prijímateľa (dotknutej osoby) alebo o údaje získané z informačného systému tretej osoby. Prijímateľ je zároveň povinný udeliť alebo zabezpečiť udelenie všetkých potrebných súhlasov a povolení, najmä ak plnenie jedného alebo viacerých Cieľov Projektu sa preukazuje spôsobom, ktorý udelenie súhlasu vyžaduje.
	5. **Vykonávateľ** sa zaväzuje využívať dokumenty súvisiace s **Kladne posúdenou** **žiadosťou o prostriedky mechanizmu** ako aj **Projektom** výlučne osobami na to oprávnenými podľa **Právneho rámca a Záväznej dokumentácie** zapojenými najmä do procesu registrácie, posudzovania, riadenia, auditu, monitorovania a kontroly **Kladne posúdenej** **žiadosti o prostriedky mechanizmu** a/alebo **Projektu** a ich zmluvnými partnermi, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie a súhlasí so zverejnením informácií, vrátane osobných údajov, o **Prijímateľovi** a **Projekte** v nevyhnutnom rozsahu na účely zoznamu prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 8 zákona o mechanizme.
1. **výdavky A FINANCOVANIE projektu**
	1. V rozsahu, spôsobom a za podmienok stanovených v tejto **Zmluve**, **Právnom rámci** a **Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky........................ EUR (slovom: .............eur) a **Prostriedky mechanizmu na úhradu DPH** maximálne do výšky ........ EUR (slovom: .............. eur). Spolu **Vykonávateľ** poskytne **Prijímateľovi** prostriedky na **Realizáciu Projektu** maximálne vo výške ...... EUR (slovom: .......... eur).
	2. **Prijímateľ** vyhlasuje, že:
2. má spolu s **Partnermi** podieľajúcimi sa na **Realizácii Projektu** zabezpečené zdroje na spolufinancovanie **Projektu**,
3. v prípade vzniku výdavkov v súvislosti s **Realizáciou Projektu**, ktoré nie sú **Celkovými oprávnenými výdavkami** a budú nevyhnutné na dosiahnutie **Cieľa Projektu** a na jeho udržanie počas 5 rokov **Doby udržateľnosti** **Projektu,** zabezpečí zdroje financovania na úhradu všetkých takýchto výdavkov.
	1. **Zmluvné strany** sa **dohodli**, že financovanie **Projektu Vykonávateľom** z **Prostriedkov mechanizmu** sa bude realizovať systémom zálohových platieb, refundácie, predfinancovania alebo ich kombináciou, pričom na financovanie výdavkov na obstaranie a/alebo modernizáciu výskumnej infraštruktúry je možné využiť výlučne systém refundácie, predfinancovania alebo ich kombináciu.
	2. Konečná výška **Prostriedkov mechanizmu** poskytnutých na **Realizáciu** **Projektu** sa určí na základe **Schválených oprávnených výdavkov,** pričom maximálna výška **Prostriedkov mechanizmu** podľa ods. 3.1 článku 3 **Zmluvy o poskytnutí prostriedkov mechanizmu** poskytovaná **Vykonávateľom** nesmie byť prekročená. **Prijímateľ** súčasne berie na vedomie, že výška poskytnutých **Prostriedkov mechanizmu**, ktorá bude skutočne uhradená **Prijímateľovi**, závisí od výsledkov **Prijímateľom** vykonaného obstarávania služieb, tovarov a stavebných prác, od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v **Zmluve**, vrátane podmienok oprávnenosti výdavkov podľa článku 4 **VZP.**
	3. **Obdobie oprávnenosti výdavkov** začína plynúť dňom 1.1.2024 a končí najneskôr 30.9.2027 (ďalej len **„Obdobie oprávnenosti výdavkov“**). V období oprávnenosti výdavkov musia byť výdavky zo strany **Prijímateľa** aj uhradené.
	4. Prijímateľ sa zaväzuje, že pri **Realizácii Projektu** nedôjde ku **Dvojitému financovaniu** podľa článku 1 VZP. Prijímateľ sa zaväzuje, že neprijme a nebude požadovať dotáciu, príspevok, grant alebo inú formu podpory na **Realizáciu Projektu**, na ktorý sú poskytované **Prostriedky mechanizmu,** ktorá by predstavovala **Dvojité financovanie** z iných zdrojov z rozpočtu EÚ (ďalej len „EÚ“), z iných verejných zdrojov alebo z iných nástrojov finančnej podpory poskytnutej Slovenskej republike (ďalej len „SR“) zo zahraničia. Prijímateľ zároveň vyhlasuje, že mu nebola poskytnutá dotácia, príspevok, grant alebo iná forma podpory na **Realizáciu Projektu**, na ktorú požaduje poskytnutie **Prostriedkov mechanizmu**, ktorá by predstavovala **Dvojité financovanie** z verejných zdrojov, zdrojov EÚ alebo iných nástrojov finančnej poskytnutej SR zo zahraničia. Ak sa prijímateľ dozvie o skutočnostiach, ktoré by mohli predstavovať **Dvojité financovanie** podľa tohto odseku alebo podľa čl. 9 nariadenia 2021/241 alebo sa dozvie o tom, že na dosiahnutie cieľa Projektu boli alebo majú byť Prijímateľovi poskytnuté prostriedky z verejných zdrojov, zdrojov EÚ alebo iných nástrojov finančnej podpory poskytnutej SR zo zahraničia, je povinný o týchto skutočnostiach informovať vykonávateľa bezodkladne potom, ako sa o nich dozvedel.V prípade porušenia uvedených povinností ide o podstatné porušenie **Zmluvy** podľa článku 11 **VZP**.
	5. **Prijímateľ** je povinný zabezpečiť, aby bol **Projekt** v súlade s princípom „výrazne nenarušiť“ v súlade s čl. 5 ods. 2 Nariadenia (EÚ) 2021/241 a spĺňal všeobecne záväzné právne predpisy v oblasti energetiky, klímy a životného prostredia, všeobecne záväzné právne predpisy v oblasti posudzovania vplyvov na životné prostredie, vrátane požiadaviek vyplývajúcich z ustanovení rámcovej smernice o vode, predovšetkým čl. 4 a 11, týkajúcich sa realizácie potrebných opatrení na zmiernenie nepriaznivých vplyvov na vodu, chránené biotopy a druhy priamo závislé od vody. Tieto zahŕňajú, tam kde je to technicky uskutočniteľné a ekologicky relevantné v závislosti od prítomných ekosystémov, opatrenia týkajúce sa zabezpečenia prepúšťania ekologických prietokov, migrácie rýb (napr. príprava projektovej dokumentácie pre výstavbu rybovodov), manažmentu sedimentov a opatrenia na ochranu habitatov s ohľadom na dosiahnutie dobrého stavu alebo potenciálu dotknutého vodného útvaru. **Projekt** nemôže výrazne narušiť žiaden z environmentálnych cieľov (zmiernenie zmeny klímy; adaptácia k zmene klímy; udržateľné využívanie a ochrana vodných a morských zdrojov; prechod na obehové hospodárstvo; prevencia a kontrola znečisťovania; ochrana a obnova biodiverzity a ekosystémov) uvedených v čl. 17 nariadenia o taxonómii v zmysle Výzvy.
	6. **Prijímateľ,** ktorý má povinnosť zápisu konečného užívateľa výhod do registra partnerov verejného sektora podľa zákona o registri partnerov alebo má povinnosť zápisu konečného užívateľa výhod do Obchodného registra podľa zákona č. 530/2003 Z. z. o obchodnom registri a o zmene a doplnení niektorých zákonov v znení neskorších prepisov (ďalej len „zákon o obchodnom registri") a/alebo má povinnosť zápisu konečného užívateľa výhod do iného príslušného registra podľa iného osobitného právneho predpisu vyhlasuje, že túto povinnosť má k dátumu podpisu zmluvy splnenú (v prípade **Partnera** zabezpečí preukázanie splnenia tejto povinnosti **Prijímateľ**). **Prijímateľ** je súčasne povinný poskytnúť **Vykonávateľovi** elektronický odkaz na webové sídlo, na ktorom je informácia o konečnom užívateľovi výhod verejne dostupná. Ak informácia o konečnom užívateľovi výhod nie je verejne dostupná, **Prijímateľ** preukáže **Vykonávateľovi**, že bol vykonaný zápis alebo bol podaný návrh na zápis konečného užívateľa výhod do príslušného registra a **Vykonávateľovi** poskytne informáciu o konečnom užívateľovi výhod **Prijímateľa**, a to najneskôr pri podpise Zmluvy, v súlade s článkom 5 **Zmluvy o poskytnutí prostriedkov mechanizmu** (v prípade **Partnera** zabezpečí splnenie tejto povinnosti **Prijímateľ**). Údaje o konečnom užívateľovi výhod **Prijímateľa** (prípadne **Partnera**) je **Prijímateľ** povinný poskytnúť v rozsahu meno, priezvisko a dátum narodenia konečného užívateľa výhod. Ak poskytnutá informácia o konečnom užívateľovi výhod nie je aktuálna, **Prijímateľ** je povinný poskytnúť **Vykonávateľovi** aktuálnu informáciu o konečnom užívateľovi výhod najneskôr do 30 kalendárnych dní odo dňa zmeny konečného užívateľa výhod v súlade s článkom 5 Zmluvy o poskytnutí prostriedkov mechanizmu (v prípade **Partnera** zabezpečí splnenie tejto povinnosti **Prijímateľ**).
	7. **Prijímateľ** poskytne **Vykonávateľovi** spolu so žiadosťou o platbu (najmä poskytnutie predfinancovania, zúčtovanie zálohovej platby alebo priebežná platba) názov / obchodné meno a IČO dodávateľov a subdodávateľov, a údaje o konečnom užívateľovi výhod dodávateľov v rozsahu meno, priezvisko a dátum narodenia, ak je **Prijímateľ** osobou povinnou postupovať pri zadávaní zákazky podľa pravidiel verejného obstarávania v súlade právnymi predpismi EÚ alebo právnymi aktami EÚ alebo zákonom o verejnom obstarávaní, a dodávateľ má na základe osobitných predpisov povinnosť identifikovať konečného užívateľa výhod.
	8. **Prijímateľ** berie na vedomie, že **Prostriedky mechanizmu** a každá ich časť je finančným prostriedkom vyplateným zo štátneho rozpočtu SR. Prostriedky mechanizmu sú zdrojovo kryté z prostriedkov z rozpočtu Európskej únie a neoprávnené nakladanie s nimi môže predstavovať poškodzovanie finančných záujmov Európskej únie. Na kontrolu a audit použitia týchto finančných prostriedkov a na ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve**, **Právnom rámci** a**Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb** v súlade s článkom 13 **VZP**.
4. **Osobitné ustanovenia**
	1. **Zmluvné strany** sa dohodli, že jedna zálohová platba môže byť prijímateľovi poskytnutá maximálne do výšky 40% z celkovej výšky prostriedkov mechanizmu podľa druhej vety odseku 3.1 článku 3 **Zmluvy o poskytnutí prostriedkov mechanizmu** po odpočítaní výšky **Prostriedkov mechanizmu** (vrátane **Prostriedkov mechanizmu na úhradu DPH**) na obstaranie a/alebo modernizáciu výskumnej infraštruktúry. **Záverečnú ŽoP** **Prijímateľ** predloží najneskôr do mesiaca po **Ukončení vecnej realizácie Projektu,** najneskôr však 30.9.2027 v prípade záverečnej žiadosti o zúčtovanie zálohovej platby**.** V prípade kombinácie systémov financovania platí, že **ŽoP** sa predkladá samostatne za každý jeden z uplatňovaných systémov financovania. Vzor **ŽoP** Prijímateľa určí **Vykonávateľ** v **Záväznej dokumentácii**.
	2. Za účelom pravidelného získavania informácií o implementácii **Projektu** má **Prijímateľ** povinnosť predkladať monitorovacie správy nasledovne:

4.2.1. Priebežnú monitorovaciu správu za prvú polovicu obdobia realizácie projektu, ktorú predkladá do 1 mesiaca od jej ukončenia

4.2.2. Záverečnú monitorovaciu správu spolu so Záverečnou ŽoP

4.2.3. Prvú následnú monitorovaciu správu v polovici doby udržateľnosti projektu

4.2.4. Druhú následnú monitorovaciu správu na konci doby udržateľnosti projektu

* 1. **Doba udržateľnosti Projektu** je 5 rokov.
	2. **Prijímateľ** berie na vedomie, že **Prostriedky mechanizmu** poskytnuté podľa tejto **Zmluvy** predstavujú štátnu pomoc pre:
		1. <*názov subjektu (prijímateľa alebo partnera)*> podľa článku D ods. 2 písm. <uviesť „a.“ alebo „b.“ podľa Kladne posúdenej žiadosti> „*Schémy štátnej pomoci na podporu výskumu, vývoja a inovácií v rámci komponentu 9 Plánu obnovy a odolnosti SR v znení dodatku č. 2“,* evidovanej pod číslom SA.117246 (ďalej len „Schéma štátnej pomoci“) vo výške nepresahujúcej <uviesť výšku štátnej pomoci podľa Kladne posúdenej žiadosti>,
		2. <*názov subjektu (prijímateľa alebo partnera)*> podľa článku D ods. 2 písm. <uviesť „a.“ alebo „b.“ podľa Kladne posúdenej žiadosti> Schémy štátnej pomoci vo výške nepresahujúcej <uviesť výšku štátnej pomoci podľa Kladne posúdenej žiadosti>
		3. <*názov subjektu (prijímateľa alebo partnera)*> podľa článku D ods. 2 písm. <uviesť „a.“ alebo „b.“ podľa Kladne posúdenej žiadosti> Schémy štátnej pomoci vo výške nepresahujúcej <uviesť výšku štátnej pomoci podľa Kladne posúdenej žiadosti>

poskytovanú v súlade s pravidlami EÚ pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). Nadobudnutím účinnosti **Zmluvy** sa pomoc podľa tohto odseku **Zmluvy** o poskytnutí prostriedkov mechanizmu považuje za poskytnutú.

* 1. Ak **Prijímateľ** a/alebo **Partner** zmení charakter **Aktivít** alebo bude v rámci **Projektu** alebo v súvislosti s ním vykonávať akékoľvek úkony, v dôsledku ktorých by došlo k poskytnutiu štátnej pomoci/pomoci de minimis v rozpore s uplatniteľnými pravidlami EÚ pre oblasť štátnej pomoci, s uplatniteľnými pravidlami EÚ pre pomoc de minimis alebo so zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci), ide o podstatné porušenie **Zmluvy** podľa článku 11 **VZP** a **Prijímateľ** je povinný vrátiť a zároveň **Vykonávateľ** je povinný vymôcť vrátenie tejto štátnej pomoci poskytnutej v rozpore s uplatniteľnými pravidlami vyplývajúcimi z právnych predpisov SR alebo právnych aktov EÚ, spolu s úrokmi vo výške, v lehotách a spôsobom vyplývajúcim z príslušných právnych predpisov SR a právnych aktov EÚ.
	2. **Prijímateľ** sa zaväzuje mať náklady súvisiace s realizáciou **Projektu**, **Prostriedky mechanizmu** poskytnuté na základe tejto **Zmluvy** a príjmy plynúce z **Projektu** jasne oddelené od nákladov a zdrojov financovania ostatných činností a zaúčtované osobitne na základe dôsledne uplatňovaných a objektívne zdôvodniteľných zásad nákladového účtovníctva. **Prijímateľ** sa zároveň zaväzuje zabezpečiť splnenie tejto povinnosti aj u **Partnera.**
	3. Zmluvné strany sa dohodli, že **Prijímateľ** bude realizovať **Projekt** v spolupráci s nasledovnými partnermi:

Názov: .....................

Sídlo: .....................

Právna forma: .....................

IČO:

zapísaný v: ......................

IČ DPH: ......................

e-mail: ......................

Štatutárny orgán/konajúca osoba: .....................

Korešpondenčná adresa: .....................

(ďalej len **„Partner**“)

A

Názov: .....................

Sídlo: .....................

Právna forma: .....................

IČO:

zapísaný v: ......................

IČ DPH: ......................

e-mail: ......................

Štatutárny orgán/konajúca osoba: .....................

Korešpondenčná adresa: .....................

(ďalej len „**Partner**“)

* 1. Právny vzťah **Prijímateľa** a jeho **Partnerov** pri **Realizácii Projektu** upravuje osobitná písomná zmluva o partnerstve (ďalej ako „**Zmluva o partnerstve**“). Prijímateľ je povinný informovať Vykonávateľa o každej zmene **Zmluvy o partnerstve**. **Prijímateľ** sa zaväzuje zabezpečiť v rámci zmluvného vzťahu k **Partnerom**, aby bol každý z **Partnerov** na základe **Zmluvy o Partnerstve** zaviazaný vo vzťahu k ním realizovaným aktivitám **Projektu** a dodržiaval povinnosti v rovnakom rozsahu ako to vyplýva **Prijímateľovi** z tejto **Zmluvy**. Účasťou **Partnerov** v **Projekte** nie je dotknutá celková zodpovednosť **Prijímateľa** za **Realizáciu Projektu** v zmysle tejto **Zmluvy** voči **Vykonávateľovi**.
	2. Žiaden zo subjektov uvedených v ods. 4.4 **Zmluvy o poskytnutí prostriedkov mechanizmu** nesmie byť ku dňu nadobudnutia účinnosti **Zmluvy** podnikom v ťažkostiach podľa nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení (ďalej len „nariadenie Komisie (EÚ) č. 651/2014“).Porušenie podmienky podľa predchádzajúcej vety predstavuje podstatné porušenie **Zmluvy** v zmysle čl. 11 **VZP**.
	3. **Prijímateľ** je povinný preukázať v lehote a spôsobom stanoveným Vykonávateľom **v Záväznej dokumentácii:**
		1. splnenie podmienky uvedenej v prvej vete odseku 4.9 a
		2. do akej veľkostnej kategórie podľa prílohy I. nariadenia Komisie (EÚ) č. 651/2014 spadajú subjekty uvedené v ods. 4.4 **Zmluvy o poskytnutí prostriedkov mechanizmu.**
	4. **Zmluvné strany** sa dohodli, že **Vykonávateľ** nie je povinný poskytnúť plnenie podľa **Zmluvy** dovtedy, kým mu **Prijímateľ** nepreukáže skutočnosti podľa predchádzajúceho odseku.
	5. Voči žiadnemu zo subjektov uvedených v ods. 4.4 **Zmluvy o poskytnutí prostriedkov** **mechanizmu** sa ku dňu nadobudnutia účinnosti **Zmluvy** nesmie uplatňovať vrátenie štátnej pomoci na základe rozhodnutia Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom. Porušenie podmienky podľa predchádzajúcej vety predstavuje podstatné porušenie **Zmluvy** zo strany **Prijímateľa**. Rovnaké právne účinky má aj uplatňovanie vrátenia štátnej pomoci poskytnutej Slovenskou republikou niektorému zo subjektov uvedených v ods. 4.4 **Zmluvy o poskytnutí prostriedkov mechanizmu** do **Finančného ukončenia Projektu**.
	6. V prípade, ak **Prostriedky mechanizmu** poskytnuté na **Realizáciu projektu** subjektom neuvedeným v ods. 4.4 **Zmluvy o poskytnutí prostriedkov mechanizmu** budú použité na nákup a/alebo modernizáciu infraštruktúry, **Prijímateľ** sa zaväzuje v súlade s Mechanizmom monitorovania a spätného vymáhania prostriedkov mechanizmu poskytnutých na výskumnú infraštruktúru v rámci Komponentu 9 Plánu obnovy a odolnosti SR (ďalej len „Mechanizmus“) zabezpečiť na ročnej báze monitorovanie a zaznamenávanie využívania výskumnej infraštruktúry na sprievodnú hospodársku činnosť a v prípade prekročenia maximálnej miery využitia ročnej kapacity na hospodársku činnosť, ktorou je 20 %, predložiť **Vykonávateľovi** v zmysle **Mechanizmu** Oznámenie o prekročení maximálnej miery využitia výskumnej infraštruktúry na hospodárske účely. **Prijímateľ** je povinný vrátiť výšku neoprávnenej štátnej pomoci a príslušný úrok v zmysle **Mechanizmu** alebo pokynov **Vykonávateľa.**

**Článok 5. KOMUNIKÁCIA A DORUČOVANIE**

* 1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú zmluvné strany povinné uvádzať kód **Projektu** a názov **Projektu** podľa ods. 2.3.článku 2 **Zmluvy o poskytnutí prostriedkov mechanizmu**. **Zmluvné strany** využívajú pre svoju komunikáciu najmä elektronickú formu komunikácie.
	2. Elektronickou formou komunikácie podľa ods. 5.1. článku 5 **Zmluvy o poskytnutí prostriedkov mechanizmu** sa rozumie najmä:
		1. bežná komunikácia prostredníctvom informačného systému pre Plán obnovy (ISPO), ak **Vykonávateľ** oznámil **Prijímateľovi** možnosť komunikovať prostredníctvom takého informačného systému. Spôsob, podmienky a rozsah takejto komunikácie upraví **Vykonávateľ** v **Záväznej dokumentácii**,
		2. komunikácia prostredníctvom aktivovanej elektronickej schránky Prijímateľa Ústredného portálu verejnej správy zriadená podľa zákona č. 305/2013 Z. z. o elektronickej podobe výkonu pôsobnosti orgánov verejnej moci (zákon o e-Governmente); **zmluvné strany** sa zaväzujú mať zriadené a aktívne elektronické schránky (zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu).

V prípade doručenia oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy podľa tohto článku považuje deň doručenia v zmysle zákona o e-Governmente.

* 1. **Zmluvné strany** sa zaväzujú, že vzájomná komunikácia bude prebiehať v slovenskom jazyku, českom jazyku alebo v anglickom jazyku. Každá dokumentácia predkladaná **Prijímateľom** v súvislosti so **Zmluvou** alebo s **Projektom** bude predkladaná v slovenskom jazyku, českom jazyku alebo anglickom jazyku.

**Článok 6. OCHRANA OSOBNÝCH ÚDAJOV**

1. **Prijímateľ** týmto berie na vedomie, že sú spracúvané jeho osobné údaje v zmysle čl. 6 ods. 1 písm. b), c) a e) všeobecného nariadenia o ochrane údajov. Účelom spracúvania je realizácia, kontrola a propagácia časti investície a/alebo reformy  v rámci Plánu obnovy prostredníctvom Projektu špecifikovaného v ods. 2.3 článku 2 Zmluvy o poskytnutí prostriedkov mechanizmu.
2. **Právnym** základom spracúvania osobných údajov je čl. 6 ods. 1 písm. b), c) a e) všeobecného nariadenia o ochrane údajov, čl. 22 a 34 nariadenia (EÚ) 2021/241, § 25 zákona o mechanizme a táto Zmluva.
3. Príjemcom osobných údajov môže byť **Vykonávateľ, NIKA**, Európska komisia a v prípade propagácie časti investície a/alebo reformy  aj poskytovatelia mediálnych služieb a verejnosť.
4. Poskytnutie osobných údajov je zákonnou požiadavkou, ktorá je potrebná na uzavretie Zmluvy. V prípade neposkytnutia potrebných osobných údajov nemôže dôjsť k uzavretiu Zmluvy a následne ani k poskytnutiu Prostriedkov mechanizmu.
5. Osobné údaje sa uchovávajú počas celej implementácie a realizácie Plánu obnovy, najdlhšie však do 5 rokov od dátumu predloženia Poslednej žiadosti o vyplatenie finančného príspevku (t. j. najdlhšie do 30.09.2031), v súlade s ods. 2.2. Systému implementácie.
6. Na základe čl. 13 všeobecného nariadenia o ochrane údajov má **Prijímate**ľ právo:

6.6.1. žiadať o prístup k osobným údajom týkajúcim sa **Prijímateľa** (dotknutej osoby),

6.6.2. na opravu, vymazanie alebo obmedzenie spracúvania osobných údajov, alebo namietať proti spracúvaniu osobných údajov,

6.6.3. právo na prenosnosť osobných údajov,

6.6.4. podať návrh na začatie konania o ochrane osobných údajov,

6.6.5. kontaktovať zodpovednú osobu, v prípade spracúvania osobných údajov.

**Článok 7. ĎALŠIE ZÁVÄZNÉ DOJEDNANIA**

* 1. **Prijímateľ** je povinný a zároveň sa zaväzuje:
1. v súlade s **Výzvou** najneskôr k **Ukončeniu vecnej realizácie Projektu** dosiahnuť **výstupy Projektu** vychádzajúce z **Kladne posúdenej** **žiadosti o** **prostriedky mechanizmu** a vyvinúť maximálne úsilie na dosiahnutie **míľnikov (milestones) Projektu**,
2. počas **Realizácie Projektu** zniesť výkon **priebežného (midterm) hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov Projektu** v súlade s **Výzvou** a zároveň poskytnúť **Vykonávateľovi** všetku potrebnú súčinnosť pri výkone tohto hodnotenia a v súvislosti s ním. **Prijímateľ** sa tiež zaväzuje prijať opatrenia v súlade s výsledkami/odporučeniami tohto **priebežného (midterm) hodnotenia**, informovať o nich **Vykonávateľa** a s ich zohľadnením zabezpečiť Riadnu **Realizáciu Projektu.**

Porušenie povinností podľa tohto odseku 7.1. a) a b) je podstatným porušením **Zmluvy** v zmysle čl. 11 **VZP**.

* 1. V prípade, ak v rámci **priebežného (midterm) hodnotenia** expert vybraný **Vykonávateľom** neodporučí pokračovať vo financovaní **Projektu, Vykonávateľ**:

a) nie je povinný uhradiť **Žiadosť o platbu**,

b) je oprávnený pozastaviť poskytovanie **Prostriedkov mechanizmu**,

c) je oprávnený odstúpiť od **Zmluvy** podľa článku 11 VZP, ak to vyplýva z odporúčania experta,

d) je oprávnený požadovať vrátenie **Prostriedkov mechanizmu** alebo ich časti v zmysle odsekov 7.5. a 7.6. tohto článku **Zmluvy** a požadovať vysporiadanie finančných vzťahov s Prijímateľom podľa čl. 14 VZP,

e) je oprávnený **Zmluvu** vypovedať podľa článku 11 **VZP**,

f) výdavky, ktoré v **Projekte** vzniknú/vznikli po termíne **priebežného (midterm) hodnotenia** alebo inom termíne v ňom určenom, je **Vykonávateľ** oprávnený posúdiť ako neoprávnené výdavky a požadovať vrátenie **Prostriedkov mechanizmu**, pričom **Prijímateľ** je povinný požadované **Prostriedky mechanizmu** vrátiť **Vykonávateľovi** a vysporiadať s ním finančné vzťahypodľa článku 14 **VZP**.

* 1. Priebežné **(midterm) hodnotenie** sa vykonáva za prvú polovicu obdobia realizácie projektu.
	2. Po **Ukončení vecnej realizácie Projektu** sa **Prijímateľ** zaväzuje zniesť výkon **záverečného hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov Projektu** v súlade s **Výzvou** a zároveň poskytnúť **Vykonávateľovi** všetku súčinnosť pri výkone tohto hodnotenia a v súvislosti s ním.
	3. Výstupy Projektu musia byť dosiahnuté najneskôr k termínu **Ukončenia vecnej realizácie Projektu**, inak je **Vykonávateľ** oprávnený považovať toto omeškanie Prijímateľa za podstatné porušenie Zmluvy zo strany Prijímateľa. **Vykonávateľ** je na základe výsledkov **priebežného (midterm) hodnotenia** a/alebo **záverečného hodnotenia** zabezpečeného **Vykonávateľom** považovať omeškanie Prijímateľa za podstatné porušenie Zmluvy podľa čl. 11 ods. 7 písm. a), c), f) a g), odstúpiť od Zmluvy o poskytnutí prostriedkov mechanizmu v zmysle čl. 11 a požadovať od **Prijímateľa** vysporiadanie finančných vzťahov podľa čl. 14 VZP a zároveň požadovať vrátenie **Prostriedkov mechanizmu** alebo ich časti vo výške zodpovedajúcej rozsahu a dôvodom nedosiahnutia **výstupov Projektu (Deliverables).**
	4. Pri hodnotení omeškania zo strany Prijímateľa, **Vykonávateľ** zohľadňuje predovšetkým nasledovné faktory:
1. dôležitosť jednotlivých nedosiahnutých **výstupov Projektu (Deliverables)** pre **Projekt**, resp. dopad ich nedosiahnutia na zrealizovanie **Projektu** ako celku a zrealizovanie/dosiahnutie/zabezpečenie Predmetu Projektu,
2. priťažujúce (napr. nezohľadnenie a/alebo nezrealizovanie opatrení vyplývajúcich z výsledku/odporúčaní **priebežného (midterm) hodnotenia**) a poľahčujúce (napr. externé vplyvy nezakladajúce **Prijímateľovi** možnosť ovplyvniť ich vznik a priebeh) faktory týkajúce sa **Realizácie Projektu** vplývajúce na nedosiahnutie **výstupov Projektu (Deliverables),**
3. skutočnosť, či k nedosiahnutiu **výstupov Projektu (Deliverables)** mohlo dôjsť v dôsledku objektívnych príčin.
	1. **Prijímateľ** vyhlasuje, že v súvislosti s **Kladne posúdenou žiadosťou o prostriedky mechanizmu** alebo s **Projektom** neuzavrel dohodu obmedzujúcu súťaž podľa § 4 zákona č. 187/2021 Z. z. o ochrane hospodárskej súťaže a o zmene a doplnení niektorých zákonov s iným žiadateľom alebo iným prijímateľom. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP.**
	2. **Prijímateľ** vyhlasuje, že všetky vyhlásenia pripojené ku **Kladne posúdenej žiadosti o prostriedky mechanizmu** ako aj zaslané **Vykonávateľovi** pred podpisom **Zmluvy**, sú pravdivé a zostávajú účinné pri uzatvorení **Zmluvy** v nezmenenej forme. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.

**Článok 8. Záverečné ustanovenia**

1. Táto **Zmluva** nadobúda platnosť dňom jej podpísania oboma zmluvnými stranami. Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej prvého zverejnenia v Centrálnom registri zmlúv. Za súčasného rešpektovania ochrany osobnosti a ochrany osobných údajov zmluvné strany vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť podľa príslušných ustanovení zákona o slobode informácií, v dôsledku čoho vyjadrujú súhlas s jej zverejnením.
2. Túto Zmluvu je možné meniť alebo dopĺňať len na základe vzájomnej dohody oboch zmluvných strán, pričom akékoľvek zmeny alebo doplnenia musia byť vykonané vo forme písomného a očíslovaného dodatku k Zmluve, pokiaľ v tejto **Zmluve** (najmä v článku 10 **VZP**) nie je stanovené inak.
3. Táto **Zmluva** sa uzatvára na dobu určitú a jej platnosť a účinnosť končí 30. kalendárny deň po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s ods. 5 článku 5 **VZP**,ak **Vykonávateľ** v tejto lehote **Prijímateľovi** neoznámil, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Vykonávateľ** **Prijímateľovi** oznámil, účinnosť **Zmluvy** končí dňom, kedy **Vykonávateľ** doručí **Prijímateľovi** oznámenie o vysporiadaní námietok. Odlišne od predchádzajúcej vety končí platnosť a účinnosť **Zmluvy** v prípade:

8.3.1. čl. 2 ods. 4 písm. g) **VZP**, článku 13 a 14 **VZP**, ktorých platnosť a účinnosť končí 31. decembra 2031 alebo po tomto dátume vysporiadaním finančných vzťahov medzi **Vykonávateľom** a**Prijímateľom** na základe **Zmluvy**, ak nedošlo k ich vysporiadaniu k 31. decembra 2031;

8.3.2. tých ustanovení **Zmluvy**, ktoré majú sankčný charakter pre prípad porušenia povinností vyplývajúcich pre **Prijímateľa**, s výnimkou zmluvnej pokuty, pričom ich platnosť a účinnosť končí s platnosťou a účinnosťou predmetných článkov;

8.3.3. **Projektu**, v rámci ktorého došlo k poskytnutiu štátnej pomoci; platnosť a účinnosť ods. 4 písm. g) článku 2 **VZP** a článku 14 **VZP** trvá po dobu stanovenú v bodoch (i) a (ii) tohto odseku:

1. platnosť a účinnosť čl. 2 ods. 4 písm. g) **VZP** končí uplynutím 10 rokov po uplynutí 30. kalendárneho dňa po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s čl. 5 ods. 5 **VZP,** ak **Vykonávateľ** v tejto lehote **Prijímateľovi** neoznámil, že má námietky vo vzťahu k plneniu povinností vyplývajúcich zo Zmluvy. V prípade, že takéto námietky **Vykonávateľ** **Prijímateľovi** oznámil, platnosť a účinnosť **Zmluvy** končí uplynutím 10 rokov odo dňa, kedy **Vykonávateľ** doručí **Prijímateľovi** oznámenie o vysporiadaní námietok a
2. platnosť a účinnosť článku 14 **VZP** v súvislosti s vymáhaním štátnej pomoci poskytnutej v rozpore s uplatniteľnými pravidlami vyplývajúcimi z právnych predpisov SR a právnych aktov EÚ končí uplynutím 10 rokov po uplynutí 30. kalendárneho dňa po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s ods. 5 článku 5 **VZP,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Vykonávateľ Prijímateľovi** oznámil, platnosť a účinnosť **Zmluvy** končí 10 rokov odo dňa, kedy **Vykonávateľ** doručí **Prijímateľovi** oznámenie o vysporiadaní námietok.
3. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť **Projektu** podľa podmienok stanovených vo **Výzve**. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.
4. Prípadné spory vyplývajúce z tejto **Zmluvy** sa riešia prednostne dohodou alebo pokusom o zmierlivé riešenie veci. V prípade, ak sa uvedené nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v SR.
5. Ak sa akékoľvek ustanovenie **Zmluvy** stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej **Zmluvy**, ale iba dotknutého ustanovenia **Zmluvy**. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel **Zmluvy** a obsah jednotlivých ustanovení **Zmluvy.**
6. Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom** s ohľadom na ich právne postavenie nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom. Zároveň **zmluvné strany** súhlasia a berú na vedomie, že od momentu uzavretia **Zmluvy** je vzťah medzi **Vykonávateľom** a **Prijímateľom** vzťahom súkromnoprávnym.
7. Podľa § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti na 10 rokov od doby, kedy premlčacia doba začala plynúť po prvý raz.
8. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismi tejto **Zmluvy**.
9. Táto **Zmluva** je v listinnej podobe vyhotovená v .... rovnopisoch, z toho .... pre **Prijímateľa** a .... pre **Vykonávateľa**. Uvedený počet listinných rovnopisov a ich rozdelenie sa rovnako vzťahuje aj na uzavretie každého dodatku k **Zmluve**. Dohoda **zmluvných strán** o počte rovnopisov sa neuplatní v prípade, ak k uzavretiu **Zmluvy** (resp. dodatku k nej) dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len „zákon o dôveryhodných službách“). V prípade, ak k uzavretiu **Zmluvy** (resp. dodatku k nej) dochádza elektronicky, dátumy podpisov zmluvných strán sú uvedené pri kvalifikovaných elektronických podpisoch/pečatiach **zmluvných strán**, ak nie je použitá kvalifikovaná elektronická časová pečiatka podľa zákona o dôveryhodných službách.
10. Neoddeliteľnou súčasťou **Zmluvy** sú **Prílohy:**

Príloha č. 1 **VZP**

Príloha č. 2 **Opis Projektu**

Príloha č.3 **Rozpočet Projektu**

V ................................ dňa .......................... V ................................. dňa .................

................................................................... .................................................................

 **Výskumná agentúra**  **názov Prijímateľa**

 v zastúpení v zastúpení

 Mgr. Marek Mrva titul, meno a priezvisko

 generálny riaditeľ funkcia

1. [Zmluva o vykonávaní časti úloh vykonávateľa sprostredkovateľom č. 863/2022](https://crz.gov.sk/zmluva/6992184/) v znení dodatkov [↑](#footnote-ref-2)